
DR 31.10.2016                                                                                                                                                   3               

 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
sebelum Yang Berhormat Menteri menjawab. FELDA bukan di bawah kementerian Yang 
Berhormat Menteri ya. 

 

2. Datuk Mohd Idris bin Jusi [Batu Pahat] minta Menteri Sumber Asli dan Alam 
Sekitar menyatakan, langkah-langkah mengatasi isu yang berlanjutan dihadapi penduduk 
sepanjang pantai Batu Pahat, Benut. Isu hakisan pantai, isu menangani fenomena air 
pasang besar dan kenaikan paras air yang menyebabkan banjir kilat, dan air bertakung 
merosak tanaman dan kebun. 

Timbalan Menteri Sumber Asli dan Alam Sekitar [Datuk Ir. Haji Hamim bin 
Samuri]: Tuan Yang di-Pertua, hakisan pantai yang berlaku di daerah Batu Pahat 
sepanjang tiga kilometer di Pantai Senggarang hingga Tanjung Labuh- cabaran kepada 
pantai-pantai negara yang menerima pukulan ombak yang kuat telah menjejaskan profil 
pantai negara. Banyak hakisan telah berlaku yang telah mengurangkan boleh guna tanah 
sepanjang pesisiran pantai.  

Di samping itu, isu air pasang besar juga berlaku sering dikaitkan dengan kejadian 
hakisan di pesisiran pantai. Di kawasan pesisiran pantai daerah Batu Pahat, paras air laut 
tertinggi adalah antara 3.1 meter hingga 3.3 meter. Pada keadaan air pasang ini, tidak akan 
menyebabkan limpahan air secara serius. Walau bagaimanapun, ada waktunya air laut 
melimpah bergantung kepada profil muka bumi di beberapa kawasan yang sememangnya 
rendah. JPS telah dan sedang mengambil langkah-langkah yang sesuai bagi menangani 
masalah itu. Antaranya adalah menjalankan kerja-kerja pengorekan muara iaitu muara 
Sungai Perpat dan Sungai Punggur di Rengit dan kerja-kerja pemasangan tembok penahan 
hakisan di muara Sungai Perpat. Di samping itu kerja-kerja yang sedang dijalankan ialah 
kerja-kerja menaik taraf pembaikan benteng serta meninggikan benteng pesisiran pantai di 
daerah Batu Pahat dengan kos sebanyak RM2 juta. Sekian, terima kasih.  

Datuk Mohd Idris bin Jusi [Batu Pahat]: Tuan Yang di-Pertua, Yang Berhormat 
Menteri, terima kasih atas jawapan. Mutakhir ini kawasan yang paling teruk dilanda hakisan 
ialah kawasan daripada Punggur ke Rengit. Di kawasan Punggur, ini pusat rekreasi, 
seeloknya ada pemecah pantai atau pemecah ombak. Tidak cukup dengan benteng sahaja 
kerana kalau ada pemecah ombak dan kawasan yang mereka sebutkan sebagai kawasan 
rekreasi itu akan dapat dimanfaatkan sepenuhnya oleh pengunjung-pengunjung. 

Tuan Yang di-Pertua, kajian-kajian juga banyak dibuat oleh UTHM, UKM. Saya 
juga ingin tahu setakat mana kajian ini dimanfaatkan, bagaimana, apakah cadangan-
cadangan yang mereka cadangkan itu dimanfaatkan? Kalau dimanfaatkan, setakat mana ia 
dimanfaatkan? Terima kasih Tuan Yang di-Pertua. 

Datuk Ir. Haji Hamim bin Samuri: Tuan Yang di-Pertua, terima kasih atas soalan 
tambahan tersebut. Memang benar ada beberapa kawasan seperti yang saya sebutkan 
tadi, air melimpah ke kawasan pantai. JPS sentiasa mengambil perhatian tentang kejadian 
tersebut. Pada masa ini pun, JPS turut menjalankan kerja-kerja bukan sahaja pembaikan 
malahan kerja-kerja menahan hakisan pantai berlaku. Di antaranya ialah selain daripada 
pembinaan benteng ialah seperti yang saya sebutkan tadi, projek memecahkan ombak 
menggunakan kaedah sauh ini antaranya seperti yang telah pun dibina di Sabak Bernam, 
Selangor. Itu di antaranya.  

Maknanya projek berjalan secara berterusan. Cuma tentang kajian yang telah 
dibuat oleh pihak universiti tersebut, JPS mengambil maklum dan JPS terpaksa mengambil 
kira semua input yang dikemukakan termasuklah tentang fenomena perubahan iklim yang 
serius berlaku sekarang ini akibat daripada pemanasan global. Jadi, segala input perlu 
diambil kira, perlu dimasukkan supaya penyelesaian secara holistik dapat dilakukan dengan 
berkesan. Sekian, terima kasih. 

Dato’ Seri Tiong King Sing [Bintulu]: Terima kasih Tuan Yang di-Pertua. Terima 
kasih Yang Berhormat Timbalan Menteri. Yang Berhormat Timbalan Menteri, banjir kilat ini 
bukan beberapa bandar punya masalah sahaja. Contoh macam di Bintulu, kita mempunyai 
agensi di sana iaitu DID. Saya nampak ada kesusahan komunikasi bersama-sama agensi-
agensi yang lain. Di Bintulu pergi Batu 5 sana, tinggal sana Batu 3, buat satu perparitan di 
sambung keluar pergi sungai tetapi alignment itu saya tidak faham kenapa tidak boleh 
communicate, dapat bersama Bintulu sama pihak authority dengan JKR?  



Timbalan Yang di-Pertua [Dato' Sri Haji Ismail bin Haji Mohamed Said]: Ya, sebelum Yang Berhormat Menteri menjawab. FELDA bukan di bawah kementerian Yang Berhormat Menteri ya. 2. Datuk Mohd Idris bin Jusi [Batu Pahat] minta Menteri Sumber Asli dan Alam Sekitar menyatakan, langkah-langkah mengatasi isu yang berlanjutan dihadapi penduduk sepanjang pantai Batu Pahat, Benut. Isu hakisan pantai, isu menangani fenomena air pasang besar dan kenaikan paras air yang menyebabkan banjir kilat, dan air bertakung merosak tanaman dan kebun. Timbalan Menteri Sumber Asli dan Alam Sekitar [Datuk Ir. Haji Hamim bin Samuri]: Tuan Yang di-Pertua, hakisan pantai yang berlaku di daerah Batu Pahat sepanjang tiga kilometer di Pantai Senggarang hingga Tanjung Labuh- cabaran kepada pantai-pantai negara yang menerima pukulan ombak yang kuat telah menjejaskan profil pantai negara. Banyak hakisan telah berlaku yang telah mengurangkan boleh guna tanah sepanjang pesisiran pantai. Di samping itu, isu air pasang besar juga berlaku sering dikaitkan dengan kejadian hakisan di pesisiran pantai. Di kawasan pesisiran pantai daerah Batu Pahat, paras air laut tertinggi adalah antara 3.1 meter hingga 3.3 meter. Pada keadaan air pasang ini, tidak akan menyebabkan limpahan air secara serius. Walau bagaimanapun, ada waktunya air laut melimpah bergantung kepada profil muka bumi di beberapa kawasan yang sememangnya rendah. JPS telah dan sedang mengambil langkah-langkah yang sesuai bagi menangani masalah itu. Antaranya adalah menjalankan kerja-kerja pengorekan muara iaitu muara Sungai Perpat dan Sungai Punggur di Rengit dan kerja-kerja pemasangan tembok penahan hakisan di muara Sungai Perpat. Di samping itu kerja-kerja yang sedang dijalankan ialah kerja-kerja menaik taraf pembaikan benteng serta meninggikan benteng pesisiran pantai di daerah Batu Pahat dengan kos sebanyak RM2 juta. Sekian, terima kasih. Datuk Mohd Idris bin Jusi [Batu Pahat]: Tuan Yang di-Pertua, Yang Berhormat Menteri, terima kasih atas jawapan. Mutakhir ini kawasan yang paling teruk dilanda hakisan ialah kawasan daripada Punggur ke Rengit. Di kawasan Punggur, ini pusat rekreasi, seeloknya ada pemecah pantai atau pemecah ombak. Tidak cukup dengan benteng sahaja kerana kalau ada pemecah ombak dan kawasan yang mereka sebutkan sebagai kawasan rekreasi itu akan dapat dimanfaatkan sepenuhnya oleh pengunjung-pengunjung. Tuan Yang di-Pertua, kajian-kajian juga banyak dibuat oleh UTHM, UKM. Saya juga ingin tahu setakat mana kajian ini dimanfaatkan, bagaimana, apakah cadangan- cadangan yang mereka cadangkan itu dimanfaatkan? Kalau dimanfaatkan, setakat mana ia dimanfaatkan? Terima kasih Tuan Yang di-Pertua. Datuk Ir. Haji Hamim bin Samuri: Tuan Yang di-Pertua, terima kasih atas soalan tambahan tersebut. Memang benar ada beberapa kawasan seperti yang saya sebutkan tadi, air melimpah ke kawasan pantai. JPS sentiasa mengambil perhatian tentang kejadian tersebut. Pada masa ini pun, JPS turut menjalankan kerja-kerja bukan sahaja pembaikan malahan kerja-kerja menahan hakisan pantai berlaku. Di antaranya ialah selain daripada pembinaan benteng ialah seperti yang saya sebutkan tadi, projek memecahkan ombak menggunakan kaedah sauh ini antaranya seperti yang telah pun dibina di Sabak Bernam, Selangor. Itu di antaranya. Maknanya projek berjalan secara berterusan. Cuma tentang kajian yang telah dibuat oleh pihak universiti tersebut, JPS mengambil maklum dan JPS terpaksa mengambil kira semua input yang dikemukakan termasuklah tentang fenomena perubahan iklim yang serius berlaku sekarang ini akibat daripada pemanasan global. Jadi, segala input perlu diambil kira, perlu dimasukkan supaya penyelesaian secara holistik dapat dilakukan dengan berkesan. Sekian, terima kasih. Dato' Seri Tiong King Sing [Bintulu]: Terima kasih Tuan Yang di-Pertua. Terima kasih Yang Berhormat Timbalan Menteri. Yang Berhormat Timbalan Menteri, banjir kilat ini bukan beberapa bandar punya masalah sahaja. Contoh macam di Bintulu, kita mempunyai agensi di sana iaitu DID. Saya nampak ada kesusahan komunikasi bersama-sama agensi- agensi yang lain. Di Bintulu pergi Batu 5 sana, tinggal sana Batu 3, buat satu perparitan di sambung keluar pergi sungai tetapi alignment itu saya tidak faham kenapa tidak boleh communicate, dapat bersama Bintulu sama pihak authority dengan JKR?.